Tájékoztató választási különszámról

Szentpéterszeg Községi Önkormányzat Képviselő-testülete a 2019. augusztus 28-ánmegtartott nyílt ülésén úgy határozott, hogy a 2019. október 13. napjára kitűzött helyi önkormányzati képviselők és polgármesterek általános választásán induló minden képviselő-, és polgármester jelöltnek lehetőséget biztosít saját újságjában, a Péterszegi Körkép c. helyi lap választási különszámában a bemutatkozásra.

**Képviselőjelöltek számára fél oldal** (max. 2.000 karakter szóközökkel együtt, 10-es betűméretben, szimpla sorközzel, 3x4 cm-es fotóval), **polgármesterjelöltek számára 1 oldal** (max. 4.000 karakter szóközökkel együtt, 10-es betűméretben, szimpla sorközzel, 3x4 cm-es fotóval) terjedelmű helyet biztosítunk.

A bemutatkozó anyagot legkésőbb **2019. szeptember 23-án 12 óráig** lehet leadni a Faluház és Könyvtárban munkaidőben személyesen, vagy e-mail-en a sztpfaluhaz@gmail.com címen.

*Dr. Vámosi Margit*

*jegyző*